PolyAgent/wiki_georgian_en_parallel_20231101 huggingface dataset:
გრიგოლ კოსტავა

გრიგოლ კოსტავა
გრიგოლ (გრიშა) კოსტავა (დ. 4 იანვარი, 1907, ქუთაისი — გ. 10 ივნისი, 1979) — ქართველი მსახიობი. საქართველოს სსრ სახალხო არტისტი (1965). მერაბ კოსტავას ბიძა.
ბიოგრაფია
მუშაობდა ქუთაისის ლ. მესხიშვილის სახელობის დრამატულ თეატრში (1924–1928, 1931–1934, 1955–1956); იყო მარჯანიშვილის სახელობის სახელმწიფო აკადემიური თეატრის მსახიობი (1928–1931, 1935–1945, 1956–1979). წარმატებით ასრულებდა როგორც დრამატულ, ისე სახასიათო როლებს. მის მიერ შესრულებული როლები: იაგო (უ. შექსპირის „ოტელო“), დე სანტოსი (კ. გუცკოვის „ურიელ აკოსტა“), გაიოზი (ლ. ქიაჩელის „ტარიელ გოლუა“), აპრაკუნე, შამილი (ი. ვაკელის „აპრაკუნე ჭიმჭიმელი“, „შამილი“), ლომკაცა (პ. კაკაბაძის „კოლმეურნის ქორწინება“), ილარიონი (ნ. დუმბაძის „მე, ბებია, ილიკო და ილარიონი“) და სხვა. 1934-1940 წლებში შეთავსებით მუშაობდა თბილისის თოჯინების თეატრში, სადაც დააარსა ჩრდილების თეატრი. გადაღებულია ფილმებში „ქალიშვილი გაღმიდან“, „ნინო“, „ბაში-აჩუკი“, „მაია წყნეთელი“ და სხვა.
რეპრესიები
1924 წლის აგვისტოს აჯანყებაში მონაწილეობის გამო იჯდა სახელმწიფო პოლიტიკურ სამმართველოში. 1945 წლის 30 მარტს გაიცა გრიგოლ ქრისტეფორეს ძე კოსტავას დაპატიმრების ორდერი. ბრალად ედებოდა 1942 წელს დაარსებული „საქართველოს განთავისუფლების კომიტეტის“ წევრობა და ანტისაბჭოთა პროკლამაციების გავრცელება (ე.წ. „ვ. დვალიშვილის საქმე“). 4 აგვისტოს საქართველოს სამხედრო ტრიბუნალმა მიუსაჯა დახვრეტა. 13 სექტემბერს დახვრეტა ათწლიანი პატიმრობით შეეცვალა.
ფილმოგრაფია
1941 — ქალიშვილი გაღმიდან — ჯაშუში
1956 — ბაში-აჩუკი — ფარნა
1957 — მე ვიტყვი სიმართლეს — მოსამართლე
1958 — ფატიმა — თავადი
1958 — მამლუქი — ზაიდოლი
1959 — მაია წყნეთელი — თავადი ამილახვარი
1959 — ნინო — არჩილი
1961 — გლახის ნაამბობი — დიტო
1969 — ღიმილის ბიჭები — მღვდელი
1977 — ესკულაპეს მოწაფე
ჯილდოები და აღიარება
1965 — საქართველოს სსრ სახალხო არტისტი
რესურსები ინტერნეტში
სქოლიო
დაბადებული 4 იანვარი
დაბადებული 1907
ქუთაისში დაბადებულები
გარდაცვლილი 10 ივნისი
გარდაცვლილი 1979
ქართველი მსახიობები
XX საუკუნის მამაკაცი მსახიობები
საქართველოს სსრ-ის სახალხო არტისტები
საბჭოთა კავშირის რეპრესიების მსხვერპლნი საქართველოში
Arzakan

Arzakan (previously known as Arzakyand), is a village in the Kotayk Province of Armenia. The Aghveran resort is located in Arzakan. There are the large ruins of the 10th- or 11th-century Neghutsi Vank, located along a ravine to the northwest of the village. There are also the 13th-century monastic ruins of Ghuki Vank and 13th-century ruins of Surb Gevorg in the vicinity.
Gallery
See also
Kotayk Province
References
World Gazeteer: Armenia – World-Gazetteer.com
Populated places in Kotayk Province
Mountain resorts in Armenia
ჩიტიპის რაიონი

ჩიტიპის რაიონი — მალავის რაიონი, მდებარეობს მალავის ჩრდილოეთ რეგიონში. ადმინისტრაციული ცენტრი — ჩიტიპა (იგივე პორტ ჰილი). ფართობი — 4288 კმ². მოსახლეობა — 178 904 კაცი (2008 წელი). ჩიტიპას რაიონს ესაზღვრება მალავის კარონგისა და რუმფის რაიონები, ტანზანია და ზამბია.
რესურსები ინტერნეტში
მალავის რაიონები
მალავის რაიონები
ახთაჩი-შირვანი

ახთაჩი-შირვანი — სოფელი აზერბაიჯანში, არანის რეგიონის ჰაჯიყაბულის რაიონში. მოსახლეობის რაოდენობა — 653 კაცი.
რესურსები ინტერნეტში
ჰაჯიყაბულის რაიონის სოფლები
Greatest Hits (The Police-ის ალბომი)

Greatest Hits (The Police-ის ალბომი)
Greatest Hits — ინგლისური როკ-ჯგუფ The Police-ის 1992 წელს გამოცემული კრებული, რომელშიც შეტანილია მისი პოპულარული სიმღერები. ბრიტანულ ჩარტში კრებული #10 ადგილზე მოხვდა.
სიმღერების სია
ყველა სიმღერის ავტორია სტინგი.
მხარე 1
Roxanne – 3:12
Can't Stand Losing You – 2:48
So Lonely - 4:48
Message in a Bottle – 4:49
Walking on the Moon – 5:01
The Bed's Too Big Without You - 4:24
Don't Stand So Close to Me – 4:02
De Do Do Do, De Da Da Da – 4:08
მხარე 2
Every Little Thing She Does Is Magic – 4:20
Invisible Sun – 3:43
Spirits in the Material World – 2:58
Synchronicity II - 5:00
Every Breath You Take – 4:12
King of Pain – 4:57
Wrapped Around Your Finger – 5:14
Tea in the Sahara - 4:12
სქოლიო
The Police-ის კომპილაციური ალბომები
1992 წლის კომპილაციური ალბომები
A&M Records-ის კომპილაციური ალბომები
ალბომები ჰიუ პეჯემის პროდიუსერობით
ყარაღაჯის განძი

ყარაღაჯის განძი — XIV საუკუნის I ნახევრის უკანასკნელი ჰულაგუიანების ვერცხლის მონეტების განძი. 1940 და 1949 წელს შემთხვევით აღმოჩნდა სოფელ ყარაღაჯში (სიღნაღის მუნიციპალიტეტი) მიწის სამუშაოების დროს. შეიცავს 214 ვერცხლის დირჰემსა და ნახევარ დირჰემს, რომლებიც მოჭრილია ირანის ილხანების სულეიმანისა (1339-1343 წწ.) და ანუშირვანის (1343-1356 წწ.) სახელებით სხვადასხვა ზარაფხანაში. აღსანიშნავია, რომ განძის 15 მონეტა თბილისშია მოჭრილი, 2 - ყარაღაჯში, ხოლო 2 - ანისში. განძის ყველაზე ადრინდელი მონეტა თარიღდება 1345 წლით, უგვიანესი - 1355 წლით. ყარაღაჯის განძი დაფლული უნდა იყოს 1356 წლის შემდეგ. დაცულია სიმონ ჯანაშიას სახელობის საქართველოს სახელმწიფო მუზეუმსა და ერევნის ისტორიულ მუზეუმში.
ლიტერატურა
საქართველოში აღმოჩენილი განძები
თავზეხელაღებული (კომიქსი)

თავზეხელაღებული (კომიქსი)
თავზეხელაღებული — Marvel Comics-ის გამოგონილი პერსონაჟი. მისი შემქმნელები სცენარისტი სტენ ლი და მხატვარი ბილ ევერეტი არიან. მის შექმნაში ასევე დიდი წვლილი მიუძღვის ჯეკ კირბის . პერსონაჟი პირველად გამოჩნდა კომიქსში „თავზეხელაღებული #1“.
სიუჟეტით, ნიუ-იორკში, ჯოჯოხეთის სამზარეულოში მცხოვრები მეტ მერდოკი დაბრმავებულია მანქანიდან გადმოვარდნილი, რადიოაქტიური ნივთიერებისგან. მას აღარ შეუძლია ხედვა, მაგრამ რადიოაქტიური ნივთიერების გავლენა მის დარჩენილ გრძნობებს აძლიერებს ზეადამიანურ დონემდე. მამამისი ჯეკ მერდოკი, ახალგაზრდობაში ეხმარება. მაგრამ ჯეკს მოგვიანებით მოკლავენ განგსტერები, რომლებსაც უარი უთხრა თამაშის ჩაწყობაზე. თავისი წითელი და ყვითელი, მოგვიანებით კი მთლიანად შავი და წითელი ფერის კოსტიუმის ჩაცმით, თავზეხელაღებული ცდილობს შური იძიოს მამამისის მკვლელებზე, თავის მეტოქეებთან, მათ შორის დაღიანსა და კინგპინთან, ბრძოლაში. თავზეხელაღებულის მეტსახელია „უშიშარი ადამიანი“ .
თავზეხელაღებულზე ისეთი ცნობილი მხატვრები მუშაობდნენ, როგორები არიან ევერეტი, კირბი, უოლი ვუდი, ჯონ რომიტა უფროსი და ჯენე კოლანი. მაგრამ პერსონაჟმა ყველაზე დიდი პოპულარობა და მნიშვნელოვანი ადგილი მარველის კომიქსების სამყაროში დაიკავა, 1980-იან წლებში, მასზე შექმნილი ფრენკ მილერის ისტორიებით. მას შემდეგ პერსონაჟი გამოჩნდა სხვადასხვა მედიაში, ანიმაციურ ფილმებსა და ტელესერიალებში, სათამაშო ფიგურების, ვიდეო თამაშების და ა.შ. სახით. 2003 წელს სრულმეტრაჟიან მხატვრულ ფილმში მისი როლი ბენ აფლეკმა შეასრულა, ხოლო ჩარლი კოქსი განასახიერებს Netflix-ის ტელესერიალში.
მეტოქეები
ადრეულ წლებში თავზეხელაღებული ებრძოდა უამრავ კოსტიუმიან სუპერბოროტმოქმედს. პირველი მათგანი იყო ელექტრო, თავზეხელაღებული #2-ში. ის ცნობილი იყო, როგორც ადამიანი ობობას მტერი. წლების განმავლობაში სერიაში შეიქმნა უამრავი რეგულარული ბოროტმოქმედი: ბუ, ალისფერი-კაცი, ბატონი შიში , გლადიატორი, ჯესტერი, სიკვდილის-მწვრთნელი და სხვები. აგრეთვე ცნობილია კობრას და მისტერ ჰაიდის წყვილი. თავზეხელაღებულის ფსიქოპატი მოწინააღმდეგე დაღიანი პირველად სერიის #131-ე ნომერში გამონდა, მარვ ვულფმანის ავტორობით და ხშირად ასრულებდა მთავარი ანტაგონისტის როლს სერიაში, მომდევნო ექვსი წლის განმავლობაში.
ფრენკ მილერის ავტორობის გამოცემებში იშვიათად გამოიყენებოდა თავზეხელაღებულის ტრადიციული მეტოქეები. სანაცვლოდ მილერმა თავზეხელაღებულის მთავარ მეტოქედ აქცია კინგპინი, რომელმაც მისი ვინაობა იცოდა. მილერმა აგრეთვე შექმნა ელექტრა, რომელიც თავდაპირველად დაქირავებული მკვლელი, შემდგომში კი მეტ მერდოკის შეყვარებული იყო. ამ პერსონაჟს ერთ-ერთი მთავარი ადგილი უკავია თავზეხელაღებულის მითოლოგიაში. დამსჯელი ფრენკ კასტლი სერიაში ჩნდება როგორც თავზეხელაღებულის მეტოქე, დროდადრო — მოკავშირეც. თავზეხელაღებულის 254-ე ნომერში, ენ ნოცენტიმ წარმოადგინა პერსონაჟი სისხლიანი მერი, რომელიც კინგპინის დაქირავებული მკვლელი იყო, პიროვნების გაორებით, რამაც თავზეხელაღებულის მეტოქედ აქცია.
რესურსები ინტერნეტში
სქოლიო
კომიქსები
Marvel Comics-ის სუპერგმირები
კომიქსების პერსონაჟები
გამოგონილი პერსონაჟები
ყელიცადი

ყელიცადი — ტბა საქართველოში, ყაზბეგის მუნიციპალიტეტში. მდებარეობს ყელის ზეგანზე, დიდი ნეფისკალოს ჩრდილო-დასავლეთ კალთის ძირში, ზღვის დონიდან 3062 მ სიმაღლეზე. სარკის ფართობი 0,25 კმ², მაქსიმალური სიღრმე 14 მ, წყლის მოცულობა 2,12 მლნ. მ³. წარმოადგენს ლავური ნაკადით შეგუბებულ ტბას. გეგმაში ნახევარმთვარის მოხაზულობა აქვს. აუზისთვის დამახასიათებელია ვულკანური, მყინვარული და ეროზიული რელიეფის ფორმები. საზრდოობს წვიმის, თოვლისა და მიწისქვეშა წყლით. მაქსიმალური დონე აქვს ზაფხულში, მინიმალური — ზამთარში. 8–9 თვის განმავლობაში ყინულით არის დაფარული. ტბაში თევზი არ არის. ზედაპირული ჩამონადენი არ გააჩნია.
სქოლიო
მცხეთა-მთიანეთის მხარის ტბები
იკასტეგიეტა

იკასტეგიეტა — ქალაქი და მუნიციპალიტეტი ესპანეთში, შედის ბასკეთის ავტონომიური გაერთიანების გიპუსკოის პროვინციის ტოლოსალდეის კომარკის შემადგენლობაში. ფართობი — 2 კმ². მოსახლეობა — 479 კაცი (2020 წ.).
იხილეთ აგრეთვე
გიპუსკოის მუნიციპალიტეტები
რესურსები ინტერნეტში
იკასტეგიეტის მუნიციპალიტეტის ოფიციალური საიტი
სქოლიო
გიპუსკოის მუნიციპალიტეტები
გიპუსკოის ქალაქები
Ballycroy, County Mayo

Ballycroy, County Mayo
Ballycroy (meaning "town of the stacks", either hay or turf) is a village in County Mayo, Ireland. It was the location for the 1982 television film The Ballroom of Romance. The actual ballroom used in the film still exists, albeit in a derelict condition, and is located at Doona Cross, west of the village. Ballycroy is home to one of Ireland's National Parks, Wild Nephin (Ballycroy) National Park.
References
Towns and villages in County Mayo
ჯუმბერ თაყნიაშვილი

ჯუმბერ თაყნიაშვილი
ჯუმბერ (ჯონი) თაყნიაშვილი (დ. 25 მაისი, 1967, გორი) — ქართველი ბიზნესმენი, ეკონომისტი, პოლიტიკოსი.
1989 წელს დაამთავრა გორის სახელმწიფო ეკონომიკის ინსტიტუტის მრეწველობის ეკონომიკის ფაკულტეტი, 1993 წელს — ასპირანტურა. 1995-1999 წლებში იყო საქართველოს მე-4 მოწვევის პარლამენტის წევრი პარტიული სიით, საარჩევნო ბლოკი „ეროვნულ–დემოკრატიული პარტია“.
რესურსები ინტერნეტში
ჯუმბერ (ჯონი) თაყნიაშვილი — საქართველოს პარლამენტის ოფიციალური საიტი
დაბადებული 25 მაისი
დაბადებული 1967
საქართველოს IV მოწვევის პარლამენტის წევრები
გორში დაბადებულები
ჩეკალოვის ღვთისმშობლის შობის ეკლესია

ჩეკალოვის ღვთისმშობლის შობის ეკლესია — მართლმადიდებლური ეკლესია მოროზოვსკის რაიონის სოფელ ჩეკალოვში, როსტოვის ოლქი, რუსეთის ფედერაცია. ამჟამად აღნიშნული ტერიტორია მიეკუთვნება რუსეთის მართლმადიდებელი ეკლესიის მოსკოვის საპატრიარქოს როსტოვისა და ნოვოჩერკასკის ეპარქიას. ეკლესია ისტორიულ წყაროებში პირველად მოიხსენიება 1859 წელს.
ისტორია
ეკლესია ისტორიულ დოკუმენტებში პირველად მოიხსენიება 1859 წელს, როდესაც იგი ააშენეს მრევლის დამსახურებით. 1881 წელს ეკლესია გააფართოეს ჩრდილოეთისა და სამხრეთის ნავების ხარჯზე. 1885 წელს დაამტკიცეს ეკლესიის მსახურთა მუდმივი შტატი, რომელშიც შედიოდა ორი მღვდელი, ორი მეფსალმუნე და დიაკვანი. ხუტორ ჩეკალოვში ახალი ეკლესიის მშენებლობის აზრმა სამღვდელოებასა და მრევლს შორის პირველად გაიჟღერა 1897 წელს. ამავე წლის მარტში, დეკანოზ იოანე პოპოვის სახელზე დაიწერა წერილი, რათა მათ დონის სასულიერო კონსისტერიისაგან მიეღოთ თანხმობა ახალი ეკლესიის მშენებლობის შესახებ. ეკლესიის ასაშენებელი თანხების შეგროვების პროცესი გაგრძელდა 1897 წლიდან 1913 წლამდე.
ეკლესიის მშენებლობის დასრულება და გახსნა გაიმართა 1913 წლის თებერვალში, ხოლო კურთხევა მოხდა 1913 წლის 5 მაისს. ახალი ქვის ეკლესიის აგების შემდეგ, ძველი ხის ეკლესია გადაეცათ ხუტორების პოკროვსკისა და სერებრიანოეს მრევლს. მრევლის გაზრდისა და ეკლესიის განვითარების შემდეგ საჭირო გახდა ტაძრის გაფართოებაც, მიიღეს გაწყვეტილება ახალი საკურთხევლების მიშენების შესახებ, რომელიც აკურთხეს ნიკოლოზ სასწაულთმოქმედისა და სერაფიმ საროველის სახელზე. მარცხენა ნავი ნიკოლოზ საკვირველთმოქმედის სახელზე აკურთხეს 1914 წლის 11 იანვარს, ხოლო მარჯვენა სერაფიმ საროველის სახელზე 1916 წელს.
ეკლესიას გარს შემოავლეს ღობე, რომელიც ახსნეს მხოლოდ 1948 წელს. დიდი სამამულო ომის შემდეგომ წლებში აქ გახსნეს ზეთოვანი და ხორბლეული კულტურების საწყობი. საწყობად გამოიყენებოდა 1990-იანი წლების დასაწყისამდე, როდესაც დაიწყო ტაძრის რეკონსტრუქცია, რომელიც გრძელდება დღევანდელ დღემდე.
სქოლიო
როსტოვის ოლქის ეკლესიები
Agüero, Huesca

Agüero, Huesca
Agüero is a village and a municipality located in the province of Huesca, Aragon, Spain. Its postal code is 22808. There are two churches in the village (Santiago and San Salvador). The 12th-century Santiago church is the main attraction in the village proper. There is also a small hotel in the village.
The Mallos de Agüero rock formations rise more than above the village, giving it a picturesque look. The Mallos are popular with mountain climbers and abseilers.
References
Bibliography
Antonio Ubieto Arteta, "Historia de Aragón". Los pueblos y los despoblados 1 (Ed. Anubar. Zaragoza, 1984)
External links
CAI Aragón-Agüero
Románico Aragonés: Santiago de Agüero
Municipalities in the Province of Huesca
Vegueta District

Vegueta District is one of twelve districts of the province Huaura in Peru.
References
ლიუდმილა გურჩენკო

ლიუდმილა გურჩენკო
ლიუდმილა მარკის ასული გურჩენკო (დ. 12 ნოემბერი, 1935, ხარკივი — გ. 30 მარტი, 2011, მოსკოვი) — რუსი თეატრისა და კინოს მსახიობი. ესტრადის მომღერალი. სსრკ სახალხო არტისტი (1983). რუსეთის ფედერაციის სახელმწიფო პრემიის ლაურეატი (2004).
ბიოგრაფია
ლიუდმილა მარკის ასული გურჩენკო დაიბადა 1935 წლის 12 ნოემბერს ქალაქ ხარკივში მარკ გურჩენკოსა (1898-1973) და ელენა სიმონოვა-გურჩენკოს ოჯახში (1917-1999). სკოლის დამთავრების შემდეგ იგი მოსკოვს გაემგზავრა და ჩააბარა ს. გერასიმოვის სახელობის კინემატოგრაფიულ უნივერსიტეტში, რომელიც დაამთავრა 1958 წელს.
გურჩენკოს კინოდებიუტი შედგა ფილმში „სიმართლის გზა“ (1956). ამავე წელს გამოდის ელდარ რიაზანოვის „კარნავალის ღამე“, სადაც მთავარი როლები შეასრულეს იგორ ილინსკიმ და ლიუდმილა გურჩენკომ. ფილმმა დიდი წარმატება მოიპოვა.
მოგვიანებით გამოდის ფილმი „გოგონა გიტარასთან ერთად“. შემდეგ წლებში გამოვლინდა გურჩენკოს სამსახიობო ნიჭი. მის კარიერაში მნიშვნელოვანი გარდატეხა მოხდა მას შემდეგ, რაც გამოვიდა ვიქტორ ტრეგუბოვიჩის კინო „ძველი კედლები“, სადაც შეასრულა ანა გიორგის ასულის როლი. მნიშვნელოვანია გურჩენკოს კინოროლები ლეონიდ კვინიხიძის ფილმში „ჩალის ქუდი“ და აგრეთვე ელდარ რიაზანოვის ცნობილ ფილმში „ვაგზალი ორისთვის“, სადაც მისი პარტნიორი ოლეგ ბასილაშვილი იყო.
სხვადასხვა დროს გურჩენკო 5-ჯერ იყო დაქორწინებული. პირველი მეუღლე იყო სცენარისტი და ისტორიკოსი ბორის ანდრონიკაშვილი. მეორეჯერ იქორწინა
მსახიობ ალექსანდრე ფადეევზე. აგრეთვე ქორწინებაში იმყოფებოდა იოსებ კობზონთან, კონსტანტინე კუპერვეისთან, სერგეი სენინთან.
2011 წლის 14 თებერვალს გურჩენკომ საკუთარ სახლთან თეძო მოიტეხა. მეორე დღეს მას ქირურგიული ოპერაციის გაკეთება დასჭირდა. რამდენიმე დღეში იგი გამოწერეს. თუმცა 30 მარტს მისი ჯანმრთელობა გაუარესდა, რაც გამოწვეული იყო წინა დღეებში გაკეთებული ოპერაციით. იგი 2011 წლის 30 მარტს გულის შეტევით გარდაიცვალა.
გურჩენკო თავისი ხანგრძლივი კინოკარიერის განმავლობაში გადაღებულია მრავალ ფილმში.
რესურსები ინტერნეტში
ოფიციალური საიტი
ლიუდმილა გურჩენკო ერთ-ერთ გადაცემაში
ინტერვიუ ლიუდმილა გურჩენკოსთან ერთად
ინტერვიუ ლიუდმილა გურჩენკოსთან ერთად
ინტერვიუ ლიუდმილა გურჩენკოსთან ერთად
ინტერვიუ ლიუდმილა გურჩენკოს შესახებ
XX საუკუნის რუსი ქალი მსახიობები
დაბადებული 12 ნოემბერი
დაბადებული 1935
გარდაცვლილი 30 მარტი
გარდაცვლილი 2011
XXI საუკუნის რუსი ქალი მსახიობები
აზერბაიჯანის სახელმწიფო აკადემიური ფილარმონიის დარბაზი

აზერბაიჯანის სახელმწიფო აკადემიური ფილარმონიის დარბაზი (აზერბ. Müslüm Maqomayev adına Azərbaycan Dövlət Akademik Filarmoniyası) — შენობა მდებარეობს ბაქოში, არის მთავარი საკონცერტო დარბაზი აზერბაიჯანში, რომელიც აშენდა 1910 წელს.
ისტორია
აზერბაიჯანის სახელმწიფო აკადემიური ფილარმონიის დარბაზი 1910–1912 წლებში აშენდა ქალაქის ელიტის თხოვნით და სომეხი არქიტექტორის გაბრიელ ტერ–მიქელოვის მიერ იყო შექმნილი იტალიის რენესანსის (ექსტერიერის) და გერმანული როკოკოს (ინტერიერის) სტილში. მისი დიზაინი შთაგონებული იყო მონტე-კარლოს კაზინოს შენობების არქიტექტურული სტილით, განსაკუთრებით მონტე-კარლოს ოპერადან.
საზოგადოებისთვის ეს ადგილი ცნობილია, როგორც საზოგადოებრივი შეკრების საზაფხულო ცენტრი. 1936 წლამდე თავდაპირველად იყო ორგანიზებული, როგორც ბაქოს მდიდარი ფენისთვის, რომლებიც ესწრებოდნენ ბანკეტებსა და სხვადასხვა გასართობებ ღონისძიებებს. რუსეთის სამოქალაქო ომის დროს იგი საზოგადოებრივი მიტინგების ადგილი იყო. 1936 წელს კლუბი გადაკეთდა ფილარმონიის რეზიდენციად და მიზნად ისახავდა აზერბაიჯანული კლასიკური და ხალხური მუსიკის პოპულარიზაციას. 1937 წლის 11 აგვისტოს შენობა გარემონტდა და მას აზერბიაჯანელი კომპოზიტორის და დირიჟორის მუსლიმ მაგომაევის სახელი მიენიჭა .
1995 წელს დარბაზი 8 წელზე მეტი ხნის განმავლობაში დახურული იყო, კიდევ ერთი რემონტის გამო. ამასთან, იმ პერიოდში უმეტესად საერთოდ არ ჩატარებულა აღდგენითი სამუშაოები, რამაც ბაქოს მრავალი მაცხოვრებლის უკმაყოფილება გამოიწვია. აზერბაიჯანის კულტურის მინისტრმა ასეთი შეფერხება ახსნა იმით, რომ მიწისქვეშა წყლებმა დროთა განმავლობაში დააზიანეს შენობის საძირკველი. ამის მიუხედავად, გავრცელდა ინფორმაცია (ძირითადად ოპოზიციურ მედიაში) იმის შესახებ, რომ მთავრობის მიერ რემონტისთვის გამოყოფილი თანხა ან სხვადასხვა გამოჩენილი მუსიკოსის მიერ შემოწირული თანხა (მაგალითად: მსტისლავ როსტროპოვიჩი პოლონელი-რუსი ვიოლონჩელისტის და დირიჟორის, საზოგადო მოღვაწის, ადამიანის უფლებათა დამცველის, საბჭოთა კავშირის სახალხო არტისტისა და ბაქოს მკვირდის შეწირული თანხა) დიდწილად მიითვისეს ბიუროკრატებმა და ოფიციალურმა პირებმა.
მხოლოდ 2002 წლის ნოემბერში განახლდა აღდგენითი სამუშაოები პრეზიდენტ ჰეიდარ ალიევის სპეციალური განკარგულების გამო. სრულად გარემონტებული შენობის გახსნა მოხდა 2004 წლის 27 იანვარს. ახლად გარემონტებული შენობის გახსნის ცერემონია 2004 წლის 27 იანვარს გაიმართა. გახსნით საზეიმო ცერემონიალს რამდენიმე ცნობილი ადამიანი ესწრებოდა, როგორიცაა პრეზიდენტი ილჰამ ალიევი, კულტურის ყოფილი მინისტრი პოლად ბულბულოღლუ, გამოჩენილი ვიოლონჩელისტი მსტისლავ როსტროპოვიჩი, პროფესორი ფერჰად ბადალბაილი .
რესურსები ინტერნეტში
The Ali and Nino Walking Tour: Philharmonic Hall by Betty Blair and Fuad Akhundov. Azerbaijan International Magazine. #12.2. Summer 2004
სქოლიო
ბაქოს ღირსშესანიშნაობები
ბაქოს საკონცერტო დარბაზები
აზერბაიჯანის კულტურა
დანგრეული სასახლე

დანგრეული სასახლე — 1999 წლის ამერიკული ფილმი.
სიუჟეტი
ორი მეგობარი გოგონა, ელის მარანო და დარლინ დეივისი გადაწყვეტენ სკოლის დასრულება ტაილანდში მოგზაურობით აღნიშნონ. ტაილანდში ისინი გაიცნობენ ავსტრალიელ ნიკი პარკსს, რომელიც ორთავეს მოეწონება. პარკსი გოგოებს ჰონგ კონგში ერთად გამგზავრებას შესთავაზებს და პირველი კლასის ბილეთებს უყიდის. გოგონები ცდუნებას ვერ გაუძლებენ და დათანხმდებიან. თვითმფრინავში ჩასხდომამდე მათ სასაზღვრო პოლიცია გაჩხრეკს და ელისს ზურგჩანთაში კოკაინს აღმოუჩენს. მათ 33 წელს მიუსჯიან. გოგნები სასჯელსიხდიან ციხეში, მეტსახელად „დანგრეული სასახლე“.
რესურსები ინტერნეტში
ამერიკული ფილმები
ინგლისურენოვანი ფილმები
1999 წლის ფილმები
ფილმები ციხის შესახებ
ალმორავიდები

ალმორავიდები — ბერბერულ-მუსლიმანური სექტის, მასთან დაკავშირებული მავრულ-ესპანური დინასტიისა და ფეოდალური სახელმწიფოს სახელწოდება 1040–1147 წლებში. სექტის ფუძემდებელმა აბდ ალ-ლაჰ იბნ იასინმა (გ. 1059) ახლანდელი მავრიტანიის ტერიტორიაზე ააგო სავანე რიბატი, საიდანაც წარმოსდგა სახელწოდება „ალ-მურაბიტუნ“ – „რიბატში მყოფნი“, რომელიც ესპანურად გამოითქმის, როგორც „ალმორავიდეს.“
სექტის წევრებისათის სავალდებულო იყო უბიწო ცხოვრება და სამხედრო საქმის ცოდნა „ისლამის მტრებთან“ საბრძოლველად. XI საუკუნის შუახანებისათვის ალმორავიდებმა დაიმორჩილეს სამხრეთი მაროკო და განაგრძეს დაპყრობები, რომელთაც თან სდევდა „ურწმუნოთა“ და „განდგომილთა“ შემუსვრა. დაბალი ფენების მისამხრობად ისინი ილაშქრებდნენ „უკანონო გადასახადების“ წინააღმდეგ. აბდ ალ-ლაჰ იბნ იასინის მოწაფისა და მიმდევრის იუსუფ იბნ ტაშფინის მბრძანებლობის დროს (1061-1106 წწ.) საფუძველი ჩაეყარა ალმორავიდების დინასტიას. 1062 წელს იუსუფმა დააარსა ქალაქი მარაქეში და სატახტო ქალაქად აქცია. 1085 წელს რეკონკისტითა და კასტილიის მეფე ალფონსო VI-ის მიერ ტოლედოს აღებით დაშინებულმა ესპანეთის მუსლიმანმა გამგებლებმა იუსუფს დახმარება სთხოვეს. იუსუფი ფანატიკოს ბერბერთა არმიით ესპანეთში გადავიდა და 1086 წელს მოიპოვა გამარჯვება სალაკის ბრძოლაში, ხოლო 1090 წლისთვის დაიმორჩილა მთელი მუსლიმანური ესპანეთი. ამ დროისთვის ალმორავიდების სახელმწიფოში შედიოდა მაროკო, დასავლეთი ალჟირი, მთელი მუსლიმანური ესპანეთი და ბალეარის კუნძულები.
იუსუფ იბნ ტაშფინის მემკვიდრეთა განმგებლობის დროს სახელმწიფოში გაძლიერდა ჯარისა და მმართველთა თვითნებობა. გლეხობას და მოქალაქეებს მძიმე გადასახადი დააწვა ტვირთად. გამწვავდა რელიგიური შეუწყნარებლობა. მალიქიზმის მიმდევრები დევნიდნენ საერო კულტურას, მეცნიერებას, საჯაროდ წვავდნენ წიგნებს. ეს ყველაფერი საყოველთაო უკმაყოფილებას იწვევდა, რამაც ბოლოსდაბოლოს საგრძნობლად დაასუსტა ალმორავიდების სახელმწიფო. ალმორავიდებმა ვეღარ შეძლეს წინააღმდეგობა გაეწიათ ალმოჰადებისათვის, რომელთაც 1146 წელს მარაქეში აიღეს და 1147 წელს საბოლოოდ დაამხეს ალმორავიდების ხელისუფლება.
ალმორავიდების ემირები
აბდ ალ-ლაჰ იბნ იასინი (1039–1059)
იაჰია იბნ ომარი (1046–1056)
აბუ ბექრ იბნ ომარი (1056-1087)
იუსუფ იბნ ტაშფინი (1061-1106)
ალი იბნ იუსუფი (1106-1143)
ტაშფინ იბნ ალი (1143-1145)
იბრაჰიმ იბნ ტაშფინი (1145-1146)
ისჰაკ იბნ ალი (1146-1147)
ლიტერატურა
ესპანეთის ისტორია
მაროკოს ისტორია
ყოფილი იმპერიები
მუსლიმური დინასტიები
CHOBA B CCCP

CHOBA B CCCP — ინგლისელი მუსიკოს პოლ მაკ-კარტნის მეშვიდე სტუდიური სოლო-ალბომი, რომელიც გამოვიდა 1988 წელს. თავდაპირველად იგი გამოიცა მხოლოდ მაშინდელ სსრკ-ში, ხოლო 1991 წელს - დანარჩენ ქვეყნებში. ალბომში უშუალოდ შეტანილია როკ ენ როლის ცნობილი სიმღერების მაკ-კარტნისეული ვერსიები.
დისკის სახელწოდება (რომელიც იწერება ლათინური ასოებით, მაგრამ დიდი ასოების გამოყენების შემთხვევაში გვაძლევს რუსულენოვან სიტყვას) არის ალუზია The Beatles-ის სიმღერასთან „Back in the U.S.S.R.“.
სიმღერების სია
11 სიმღერიანი გამოცემა
13 სიმღერიანი გამოცემა
CD გამოცემა
ციფრული გამოცემა
ციფრულ ჩამოსატვირთ გამოცემაში წარმოდგენილია სიმღერების იგივე სია და თანმიმდევრობა, რაც 11 სიმღერიან გრამფირფიტაზე.
რესურსები ინტერნეტში
ინფორმაცია ალბომზე
სქოლიო
1988 წლის ალბომები
პოლ მაკ-კარტნის ალბომები
Parlophone-ის ალბომები
წნელისი (ძვილეთის თემი)

წნელისი (ძვილეთის თემი)
წნელისი — სოფელი საქართველოში, თიღვის მუნიციპალიტეტში (ძვილეთის თემი). 1991 წლამდე შედიოდა ზნაურის რაიონის შემადგენლობაში. მდინარეების შუა ფრონისა და აღმოსავლეთის ფრონის წყალგამყოფზე. ზღვის დონიდან 880 მეტრი, ყორნისიდან 8 კილომეტრი.
ლიტერატურა
ძვილეთის თემის სოფლები
მგალობლიშვილის კარ-მიდამო

მგალობლიშვილის კარ-მიდამო — კულტურული მემკვიდრეობის ძეგლი საქართველოში. მდებარეობს ჩოხატაურის მუნიციპალიტეტის სოფელ ქვემო ერკეთში. კარ-მიდამო მოიცავს გურიისთვის ტრადიციულად დამახასიათებელ ხალხურ საცხოვრებელ კომპლექსს, ოდა-სახლს და დამხმარე ნაგებობებს. განეკუთვნება XIX საუკუნეს. ძეგლის სტატუსი მიენიჭა 2006 წელს.
რესურსები ინტერნეტში
კულტურული მემკვიდრეობის ძეგლები გურიის მხარეში
სახლები საქართველოში
ამირან დარსაველიძე

ამირან დარსაველიძე
ამირან შალვას ძე დარსაველიძე (დ. 29 დეკემბერი, 1932, ქუთაისი — გ. 29 დეკემბერი, 2005) — ქართველი კინორეჟისორი. საქართველოს ხელოვნების დამსახურებული მოღვაწე (1983).
დაამთავრა თბილისის სახელმწიფო უნივერსიტეტის ფილოსოფიის ფაკულტეტი (1957). მუშაობდა კინოსტუდია „ქართულ ფილმში“ რეჟისორის ასისტენტად. მეორე რეჟისორად იმუშავა ფილმებზე: „წუთისოფელი“ (1971), „თეთრი ქვები“ (1972), „მზე შემოდგომისა“ (1973) და სხვ. რევაზ გაბრიაძესთან ერთად დამდგმელ რეჟისორად მუშაობდა ფილმებზე: „კავკასიური რომანსი“ (1975), „ლიმონის ტორტი“, „მწვერვალთა დამპყრობნი“ (ორივე 1977). დამოუკიდებლად გადაიღო სატელევიზიო მხატვრული ფილმები: „სათადარიგო ბორბალი“ (1978), „ყვითელი ჩიტი“ (1983) და სხვ.
ლიტერატურა
რესურსები ინტერნეტში
დაბადებული 29 დეკემბერი
გარდაცვლილი 29 დეკემბერი
დაბადებული 1932
გარდაცვლილი 2005
ქუთაისში დაბადებულები
ქართველი კინორეჟისორები
საქართველოს სსრ-ის ხელოვნების დამსახურებული მოღვაწეები
თბილისის სახელმწიფო უნივერსიტეტის კურსდამთავრებულები
კანონი და სამართალი

კანონი და სამართალი — პოლიტიკური პარტია საქართველოში, რომელიც 2019 წლის 10 მარტს დაფუძნდა. პარტიის ლიდერია თაკო ჩარკვიანი. პარტიის თანადამაარსებლები არიან: უფლებადამცველი მიხეილ რამიშვილი და ირაკლი ღლონტი. იყო კოალიციის „ძალა ერთობაშია“ წევრი. პარტია არის პროევროპული. „სტრატეგია აღმაშენებელთან“ ერთად შექმნილ ბლოკში მიიღო მონაწილეობა 2020 წლის საპარლამენტო არჩევნებში.
ისტორია
2019 წლის 10 მარტს, გაერთიანების „კანონი და სამართალი“ დამფუძნებელი ყრილობა გაიმართა. პარტია იყო კოალიცია „ძალა ერთობაშიას“ წევრი. 2020 წლის 27 ივლისს გიორგი ვაშაძის „ახალ საქართველოსთან“ ერთად დატოვა კოალიცია და განაცხადა, რომ მასთან ერთად მიიღებდა არჩევნებში მონაწილეობას.
პარტიის თავმჯდომარეები
შედეგები არჩევნებში
ადგილობრივი
რესურსები ინტერნეტში
თაკო ჩარკვიანმა პარტია „კანონი და სამართალი“ დააფუძნა
სქოლიო
საქართველოს პოლიტიკური პარტიები
უილიამ ოსტინ ბარტი

უილიამ ოსტინ ბარტი (დ. 13 ივნისი, 1792 — გ. 18 აგვისტო, 1858) — ამერიკელი გამომგონებელი, კანონმდებელი, ტოპოგრაფი და ტექნიკოს-მანქანათმშენებლები. 1829 წელს გამოიგონა საბეჭდი მანქანა, ამის გამო მას ხშირად უწოდებენ „საბეჭდი მანქანის მამას“. მან ასევე პირველმა გამოიგონა მზის კომპასი, რომელიც ეხმარებოდა გემებს ზღვაში ადგილმდებარეობის დადგენაში.
დაიბადა 1792 წლის 13 ივნისს, მასაჩუსეტსის შტატის ქალაქ პეტერშამში, იგი არის შოტლანდიური და ინგლისური წარმოშობის ამერიკელი. გარდაიცვალა 1858 წლის 18 აგვისტოს.
რესურსები ინტერნეტში
Burt's work in the Iron range
MSU biographical information
ამერიკელი გამომგონებლები
დაბადებული 13 ივნისი
დაბადებული 1792
გარდაცვლილი 18 აგვისტო
გარდაცვლილი 1858